Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од ВД Директорот Александра Ангелковска и со Записник ИП1 број 16-445 од 31.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Александра Ангелковска, ВД Директор на ЈУ Меѓуопштински Центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, број 53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот, во постапката за регулирање на личните односи и непосредни контакти на малолетното дете со родителот со кој не живее, во случај кога подносителот се откажал од своето барање, да го запознава другиот родител за понесеното барање и донесеното решение за запирање на постапката да го доставува до другиот родител, со што ќе се овозможи правото на посебна жалба, согласно член 14 од Законот за семејството и член 54 став 5 од Законот за општата управна постапка (,,Службен весник на РМ,, број 124/15).

**Рокот за извршување на изречената инспекциска мерка изнесува веднаш по приемот на решението и постојано**

 2. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 3. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Алекасандра Ангелковска и состави Записник бр.16-445 од 31.10.2023 година, во кој се констатирани недостатоци и неправилности во постапката за регулирање на лични односи и непосредни контакти на малолетното дете со родителот со кој не живее.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-445 од 01.11.2023 година.

 Инспектори за социјална заштита

 **Томислав Цветковски**

 **Снежана Михајловска**